Page:Gospel of Saint John in West-Saxon.djvu/137

, 4] 24. Fæder, ic wylle þæt þā þe þū mē sealdest sȳn mid mē þār ic eom; þæt hig gesēon mīne beorhtnysse þe þū mē sealdest; for þām þū lufodest mē ǣr middaneard gesett wæs.

25. Lā, rihtwīīsa Fæder, middaneard þē ne gecnēow; witodlīce ic ðē gecnēow; and hī oncnēowon þæt þū mē sendyst;

26. and ic him cȳðde ðīnne naman, and gȳt wylle cȳþan; þæt sēo lufu ðe þū mē lufodest sȳ on him, and ic on him.

Ðēs passio gebyreð on langa-frīgadæg.

1. Þā sē Hǣlend þās þing cwæð, þā ēode hē ofer ðā burnan Cedron, ðǣr wæs ān wyrtūn, intō þām hē ēode and his leorningcnihtas.

2. Witodlīce Iudas, þe hyne belǣwde, wiste þā stōwe; for þām þe sē Hǣlend oftrǣdlīce cōm ðyder mid his leorningcnihton.

3. Þā underfēng Iudas þæt folc and þā þegnas æt þām bisceopum and æt ðām Phariseon, and cōm þyder mid lēohtfatum and mid blasum and mid wǣpnum.

4. Witodlīce sē Hǣlend wiste ealle þā þing þe